Diari Oficial de la Generalitat Valenciana


Sumari del DOGV 6530, del 27-05-2011 (2011/5184)

Notificació de la sentència dictada en el judici ordinari número 821/2009.
--------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5184


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici ordinari número 821/2009. [2011/5184]  
Procediment ordinari 000821/2009  
De: Antonia Valls Font.  
Procurador: Justo José Cabrera Rovira.  
Contra: Inmobenisa, SL.  
Procurador/a: -  
En aquest procediment ordinari seguit a instàncies d'Antonia Valls Font contra Inmobenisa, SL, s'ha dictat la sentència que, literalment, és com segueix:  
«Sentència número 98/2011  
Dénia, 13 d'abril de 2011.   
Ana Mª Verdejo López, magistrada jutgessa del Jutjat de Primera Instància número 4 d'aquesta ciutat i partit, ha vist aquestes actuacions de judici ordinari seguides davant d'aquest Jutjat assenyalades amb el número 821/2009 a instàncies d' Antonia Valls Font representada pel procurador Justo José Cabrera Rovira i assistida per la lletrada Carmen Fornés González contra l'entitat Inmobenisa, SL, declarada en rebel·lia processal.  
  
Antecedents de fet  
Primer. El procurador dels tribunals Justo José Cabrera Rovira, en la representació que acredità en actuacions es presentà demanda de judici ordinari   
contra l'entitat Inmobenisa, SL, en què al·legue els fets i fonaments de dret que estimà oportuns acabava sol·licitant que es dictara sentència en virtut de la qual es condemne la demandada a indemnitzar el seu representat en la quantitat de 9.987,60 euros en què han estat taxats els danys causats i s'imposen les costes processals a la part demandada.   
  
Segon. Una vegada admesa a tràmit la demanda, per interlocutòria de 16 de desembre de 2009, se'n va traslladar a la part demandada i la van citar perquè si ho estimava oportú contestara en el termini de 20 dies.   
Mitjançant la provisió de 21 de febrer de 2011 es declara en rebel·lia processal la part demandada i s'assenyala l'Audiència prèvia el dia 12 d'abril de 2011 a les 12.30 hores.   
Tercer. En el dia assenyalat, i en l'esmentat acte, ha comparegut la part demandant i no la demandada. S'ha sol·licitat la rebuda del plet a prova i admés s'ha proposat com a prova la documental, i admesa aquesta la part actora sol·licita que es dicte sentència, i queden les actuacions vistes per a sentència.   
Quart. En la tramitació d'aquest procediment s'han observat en allò essencial les prescripcions legals.   
  
Fonaments jurídics   
Primer. Exercita la part actora acció de reclamació d'una quantitat d'acord amb els següents arguments fàctics:   
Afirma la part actora que és propietària de l'habitatge siti al carrer Mossén Francisco Cabrera, 6 de Benissa (Alacant). A causa de les obres de construcció d'un edifici en la propietat que confronta amb el citat habitatge s'han produït una sèrie de danys en la part actora que han sigut reclamats extrajudicialment des que foren valorats pel perit Jesús San José Mendiluce.   
La part demandada fou declarada en rebel·lia processal.   
Segon. L'article 429.8 preveu que quan l' única prova que resulte admesa siga la de documents i aquestos ja s'hagueren aportat al procés sense resultar impugnats, el tribunal procedirà a dictar sentència sense prèvia celebració de judici. Es dicta la present sentència una vegada conclosa l'audiència prèvia, sense necessitat de celebració del judici previngut en la llei, i de conformitat amb allò que estableix l'article 429.8 de la Llei d'Enjudiciament Civil, vist que no és necessària la pràctica de l'activitat probatòria perquè ja s'ha practicat la prova admesa.  
Tercer. L'article 496-2 de la Llei d'Enjudiciament Civil estableix que la declaració de rebel·lia no serà considerada com a assentiment ni com a admissió dels fets de la demanda, tret dels casos en què la llei expressament dispose del contrari.  
En vista de la documental aportada i que no ha estat impugnada, ha d'estimar-se la demanda. Així, de l'informe pericial aportat es dedueix en primer terme que l'habitatge objecte de la perícia (i que no és altra que la que és objecte del procediment) ha sofert danys que el perit afirma comprovar que han estat causats en el transcurs de l'execució d'una obra en la propietat confrontant realitzats per la demandada. Així mateix, s'estableix que la quantia dels danys produïts puja a 9.987 euros.   
  
Por tant, cal dictar una sentència condemnatòria.   
Quart. L'article 1108 estableix que si l' obligació consistira en el pagament d'una quantitat de diners i el deutor incorre en mora la indemnització de danys i perjudicis, sense haver pacte en contrari, consistirà en l'interés convingut i a falta d'aquest l'interés legal i conforme a l'article 1100 del Codi Civil.   
S'imposarà l'interés legal des de la reclamació extrajudicial efectuada en data 12 de març de 2009 per no haver estat impugnada.   
Cinqué. D'acord amb l'article 394 en els processos declaratius les costes de la primera instància s'imposaran a la part que haja vist rebutjades totes les seues pretensions.   
Procedeix la imposició de costes a la demandada en estimar-se la demanda.   
Vistos els preceptes legals assenyalats i altres de pertinent aplicació   
Dispositiva  
Estime de forma íntegra la demanda formulada per Antonia Valls Font representada pel procurador Just José Cabrera Rovira i assistida per la lletrada Carmen Fornes González contra l'entitat Inmobenisa, SL, declarada en rebel·lia processal i en conseqüència condemne l'entitat demandada que pague a l'actora la quantitat de nou mil nou-cents huitanta-set euros amb seixanta cèntims (9.987,60 euros) més l'interés legal de la citada quantitat des de la reclamació extrajudicial realitzada el 12 de març de 2009 y tot això amb imposició expressa de costes a la part demandada.  
Aquesta sentència pot ser recorreguda en segona instància davant de l'Audiència Provincial d'Alacant mitjançant la interposició de recurs d'apel·lació.  
Aquesta és la meua sentència, de la qual es portarà testimoniança a les actuacions que l'han motivada, ho pronuncie, mane i firme.  
Publicació. La magistrada jutgessa, Ana Mª Verdejo López ha vist, llegit i publicat la sentència anterior, qui la va dictar, mentre celebrava audiència pública, en el dia de la seua data. En done fe».   
l'esmentat demandat , Inmobenisa, SL, es troba en parador desconegut. S'expedeix aquest edicte a fi que valga de notificació de forma deguda.  
  
Dénia, 13 d'abril de 2011.- El secretari judicial: José Luis Ramos Cejudo.